Атыраудағы сібір жарасы: Қасапхананың тағы бір жұмысшысынан ауру белгісі табылды
DATE: 16:07, 29 Қараша 2024 | GMT +5
TITLE: Атыраудағы сібір жарасы: Қасапхананың тағы бір жұмысшысынан ауру белгісі табылды
URL: https://kaz.inform.kz/news/atiraudagi-sbr-zharasi-kasaphananin-tagi-br-zhumisshisinan-auru-belgs-tabildi-5da8bf/
META: DATE: 16:07, 29 Қараша 2024 | GMT +5
TOTAL WORDS: 151
AUTHOR(S):
TEXT: Атырау облысы әкімінің баспасөз хатшысы Руслан Жұмағазиевтің растаған ақпаратына сүйенсек, бұл – сібір жарасының белгісі табылған екінші науқас. «Науқастың өзі медциналық көмек алуға жүгінген. Өйткені, бұл адамда сібір жарасының алғашқы белгілері байқалған. Зертханалық талдау қорытындысымен ауру белгісі расталып, диагноз қойылды. Ол медициналық хаттамаға сәйкес ауруханаға жатқызылып, ем-дом алып жатыр», -деп хабарлады Руслан Жұмағазиев. Оның мәліметінше, Атырау облыстық санитариялық-эпидемиологиялық бақылау департаментінің мамандары мал сою цехтарынан, ірі базарлар мен сауда нүктелері секілді 67 нысаннан 700-ден астам сынама алған. Сынамалардың талдау қорытындыларынан сібір жарасының белгісі табылмаған. «Қазір Атырау облысының аумағына мал тиеген көліктердің кіріп-шығуы қатаң бақылауға алынды. Полиция және ветеринариялық қадалау мамандары көліктердегі малдың құжатының, оның ішінде жұқпалы ауруларға қарсы вакцина егілгені жөніндегі анықтаманың заңдылығын тексереді. Көліктегі малдың дене қызуы өлшенеді», -деп мәлім етті Руслан Жұмағазиев. Сондай-ақ, «асылагро» шаруа қожалығының мал сою пункті аумағында тұрған 225 малға вакцина салынған. Еске сала кетелік, бұған дейін Атыраудағы қасапхана жұмысшысы сібір жарасының жеңіл түрін жұқтырған хабарлаған болатынбыз
